फुंनिफ्रायनो सेन्टारखौ ससे सातार जोख्लोबनानै मोखां सोमथाबना खामानिखौ मावनो लादोंमोन आं। दान्दिसे समनि उनावनो बुदुं-बादां हान्जासे मानसिफोरनि रायज्लायनाया आंनि खोमायाव बमब्रमाफोरबादि ब्रं ब्रं थ्रोबा-थ्रोब हाबफैदोंमोन। गावसोरनि गेजेरावनो आख’-फाख’ थांहां-फैहां थाबायनाय सेन्देलनि सोदोबफोरा खायसो जादोंमोन। सोरबा-सोरबा मोस्लेर-मोस्लेर रावजों बुंदों- “मा होननांगौलै आंथ’ मानसिखौ सिनायबो मोना। मानसियाबा सिंआव दंना गैया? सेन्तारा हले सातारआ जान्जियाव गाननाय। देलै सोरबा गाबज्रिहरदो दे।